laion/Wikipedia-Exotic huggingface dataset:
Selena Live!

Selena Live! או Live! הוא אלבום ההופעה הראשון של הזמרת המקסיקנית-אמריקאית סלינה. אלבום ההופעה יצא לאור ב-4 במאי 1993, על ידי חברת התקליטים EMI לטין. בשנת 2002 האלבום הופץ מחדש, כחלק מפרויקט מיוחד שנעשה לציון 20 שנה מאז תחילת הקריירה שלה. לאחר שנרצחה סלינה על ידי יולנדה סלדיבר בשנת 1995, נכנס האלבום למקום ה-79 במצעד הבילבורד 200. האלבום מכיל אוסף של שירים של הזמרת אשר בוצעו בהופעות חיות לצד שלושה שירים חדשים. הביצועים הוקלטו במהלך מופע חינמי שקיימה הזמרת בטקסס. האלבום הגיע למעמד אלבום זהב לטיני ולאחר מותה הגיע למעמד פלטינה לטינית כפולה ולמעמד אלבום זהב רגיל. האלבום זכה בפרס גראמי בקטגוריית האלבום המקסיקני-אמריקאי הטוב ביותר ובכך הפכה לאמנית הטחאנו הראשונה לעשות זאת. בנוסף היא זכתה בשני פרסים בטקס פרסי הבילבורד הלטיני וב-3 פרסים בטקס פרסי מוזיקת הטחאנו. האלבום הגיע למקום הראשון במצעד האלבומים המקסיקנים האזוריים ולמקום השני במצעד האלבומים הלטינים ואף הגיע למקום ה-79 בבילבורד 200. לאחר צאת האלבום האלבום זכה לביקורות חיוביות כאשר מבקרי מוזיקה רבים טענו שהאלבום מבשר טובות לקראת אלבומה הבא וכי בזכות אלבום זה רבים החלו לכנות אותה כ"מדונה המקסיקנית". האלבום הוליד הוליד שלושה סינגלים, ששהו בו זמנית בחמשת המיקומים הראשונים במצעד השירים הלטינים של בילבורד. מידע על האלבום Selena Live! באתר MusicBrainz Live Selena by Selena, Apple Music (באנגלית) Selena, Billboard Gold & Platinum, RIAA (באנגלית) "Sunset of a golden era 10 years after her death, the music genre that Selena rode to fame seems to be fading". Fort Worth Star-Telegram. March 31, 2005. Retrieved December 8, 2011. (subscription required)
סרפינו דה טיבולי

סרפינו דה טיבולי (באיטלקית: Serafino De Tivoli; מרץ 1826 – 1892) היה צייר איטלקי ממוצא יהודי מקבוצת מאקיאיולי. דה טיבולי נולד בליבורנו. הוא למד ספרות בבית ספר פרטי דתי בפירנצה, ולאחר מכן החל את הכשרתו האמנותית בהנהלת קרלו מרקו הזקן. הוא פגש את ויטו ד'אנקונה באמצע שנות ה-40 של המאה ה-20 והצטרף אליו לציור נופים באוויר הפתוח. בשנת 1848 הוא נלחם כמתנדב טוסקני עם ג'וזפה גריבלדי בריסורג'ימנטו. בשנת 1855, ציוריו שהוצגו בתערוכה בפירנצה הביאו אותו לתשומת ליבם של האמנים שפקדו את בית הקפה מיכלאנג'ולו בפירנצה (כולל אלה שלימים יתפרסמו כקבוצת מאקיאיולי). באותה שנה נסע לפריז, שם התרשם מאוד מציורי אסכולת ברביזון. הוא ראה בריאליזם ובקיארוסקורו העוצמתי שלהם אמצעי לחידוש האמנות בעידן המודרני. עם שובו לפירנצה העביר את ההתלהבות החדשה הזו לחבריו, שאימצו במהירות את רעיונותיו. כהוקרה על ההשפעה שהייתה לו על חבריו האמנים בפירנצה כינה אותו טלמאקו סיניוריני "אבי המקיה". דה טיבולי ערך ביקורים נוספים בפריז, ובשנת 1863 הציג תערוכה ב"סלון דה רפוזה". בשנת 1873 עבר לפריז, שם פגש אמנים כגון טיסו ופיסארו, והפך לחברו הקרוב של דגה. הוא חזר לפירנצה בשנת 1890, שם חי בבידוד יחסי עד מותו בשנת 1892. מדיה וקבצים בנושא סרפינו דה טיבולי בוויקישיתוף Steingräber, E., & Matteucci, G. 1984, p. 112.
Mis Mejores Canciones - 17 Super Éxitos

17 Super Exitos (בעברית: 17 סופר להיטים) הוא אלבום להיטים של הזמרת המקסיקנית-אמריקאית סלינה, אשר יצא ב-22 באוגוסט 1993 על ידי EMI לטין. האלבום זכה להצלחה מסחרית אדירה כאשר הגיע למעמד אלבום יהלום לטיני בארצות הברית על מכירות של 600 אלף עותקים והפך לאחד מהאלבומים הלטיניים הנמכרים ביותר בכל הזמנים בארצות הברית. האלבום מכיל אוסף של שירים בולטים שהוציאה הזמרת במהלך עד לאותה עת. מידע על האלבום Mis Mejores Canciones - 17 Super Éxitos באתר MusicBrainz Mis Mejores Canciones - 17 Súper Éxitos de Selena, Apple Music (ב־Mexican Spanish) Gold & Platinum, RIAA (באנגלית) Gold & Platinum, RIAA (באנגלית)
בית פרלמן

בית פרלמן הוא בניין ברחוב יפו 70 בירושלים, נקרא על שם אלימלך פרלמן, בעליו של בית המסחר שפעל בו. בשנות ה-50 שכן בבניין "בית העם". בשנת 1880 הקים אלימלך פרלמן את בית המסחר לחומרי בניין וסחורות ברזל. היה זה בית המסחר לחומרי בניין הראשון בירושלים בבעלות יהודית. בתחילה שכן בית המסחר בעיר העתיקה. כעבור זמן העביר פרלמן את בית המסחר אל רחוב יפו, מחוץ לחומות ירושלים. היה זה בית המסחר היהודי הראשון בירושלים שפעל מחוץ לעיר העתיקה. עם הזמן העסק התפתח והתרחב למספר מחסני מכירה. בתקופה שלפני המרד הערבי הגדול ב--1936 רכש אליעזר פרלמן, נכדו של אלימלך, את המגרש שברחוב יפו מכולל ווהלין. הוא בנה במקום מבנה בן שתי קומות, קומת המסד שימשה חנויות ובקומה שמעליה היו דירות למגורים. בחלק מהחנויות נפתח בית העסק לחומרי בנין וברזל. במגרש שמאחורי המבנה היו מחסני בית המסחר של משפחת פרלמן. בשנת 1955 נבנו עוד שתי קומות למגורים. מאחור היה מגרש עבור חומרי הבניין, ופתח שנבנה בבית עבור כניסת מכוניות אל החצר הזו. בשנת 1947 עבר "בית העם" בירושלים משכונת זיכרון משה לקומה הראשונה בבית פרלמן. בית העם פעל במקום עד שנות ה–60, ואז עבר לבית העם ברחוב בצלאל. לאחר קום המדינה חיפשו השלטונות מבנה מתאים לשכן בו את הכנסת ואחת ההצעות הייתה בית פרלמן, אך לבסוף נבחר בית פרומין. בשנות ה-50 שימשה המרפסת של "בית העם" בבית פרלמן כבימת כבוד למצעדי צה"ל. רחוב יפו 70-76 בתי אלימלך פרלמן(הקישור אינו פעיל) באתר "מלון בכל מקום" סיור ברח' יפו באתר "אהבת ירושלים" "זכרונות"- מאת יצחק שריון באתר פרויקט בן-יהודה טל לויו לין, מצעד "דו-סיטרי" ברחובות ירושלים, באתר הארץ, 7 באפריל 2009
For the Night

"For the Night" (בעברית: להלילה) הוא שיר של הראפר האמריקאי פופ סמוק, בו משתתפים הראפרים האמריקאים ליל בייבי ודה-בייבי. הוא יצא לאור כסינגל השלישי מתוך אלבום הבכורה של פופ סמוק, "Shoot for the Stars, Aim for the Moon". במקור, השיר אמור היה אמור להיות מבוצע עם YoungBoy Never Broke Again, אולם פופ סמוק הרגיש כי "העיתוי לא היה נכון". זהו השיר המצליח ביותר של פופ סמוק במצעדים השונים, והופיע לראשונה במקום השישי במצעד הבילבורד הוט 100. מילות השיר "For the Night" באתר Genius סרטון השיר "For the Night" באתר יוטיוב ARIA Top 50 Singles Chart, www.aria.com.au (באנגלית) British single certifications – Pop Smoke/Lil Baby/Dababy – For the Night, BPI
הווארד קריין

האוורד דייוויד קרין (באנגלית: Howard Krein; נולד ב-1966 או 1967) הוא רופא אף-אוזן-גרון ומנתח פלסטי יהודי-אמריקאי. קריין נולד וגדל בצ'רי היל (אנ') שבניו ג'רזי, אביו, סטנלי קריין היה איש שיווק ואימו, ברנדה פרן הייתה עוזרת רפואית במחלקת קרדיולוגיה בבית חולים בעיר קמדן, הוא הפך ללוחם כיבוי אש בהתנדבות כבר בגיל שש עשרה. קרין סיים תואר ראשון בביולוגיה באוניברסיטת רטגרס ותואר שני במדעי המוח. הוא, קיבל תואר דוקטור בביולוגיה בשנת 1996, מלבד זאת הוא עשה גם התמחות ברפואה דחופה וכירורגיה כללית ומאז הוא עובד בבית החולים האוניברסיטאי תומאס ג'פרסון ששוכן בפילדלפיה. מאז 2011 שימש קרין כמנהל רפואה ראשי ב-StartUp Health, חברת טכנולוגיית רפואיות. בשנים 2017–2019 היה אחד מהיועצים של ג'ו ביידן בתחומי מחלות סרטן, אביה של אשתו ואף קידם את יוזמתו של ביידן בפורום הכלכלי העולמי שהתקיים בדאבוס שבשווייץ, גם בקמפיין הבחירות של ביידן ב-2020 לקח קריין חלק וייעץ לו במגוון תחומים בנושאי בריאות, תפקידו על אף היותו לא רשמי גרר ביקורות רבות שטענו כי העסקתו מלווה בניגוד עניינים. קריין התחתן עם אשלי ביידן, עובדת סוציאלית ובתם של נשיא ארצות הברית, ג'ו ביידן והגברת הראשונה, ג'יל ביידן. הזוג התחתן ב-2012 בטקס שנערך בכנסייה קתולית וכלל רב וכומר, הזוג מתגורר בפילדלפיה. מדיה וקבצים בנושא הווארד קריין בוויקישיתוף הווארד קריין, ברשת החברתית אקס (טוויטר) הווארד קריין, ברשת החברתית אינסטגרם יוסי נכטיגל, ‏המשפחה היהודית המתבוללת של ג'ו ביידן וקמלה האריס, באתר כיכר השבת, 9 בנובמבר 2020 ניסן צור, המשפחה היהודייה של ג׳ו ביידן, באתר ערוץ 7, 8 בנובמבר 2020 "Ashley Biden and Howard Krein". The New York Timesaccess-date=November 13, 2020. 3 ביוני 2012. {{cite web}}: (עזרה) News, A. B. C. "Meet Joe Biden's Future Son-in-Law". ABC News. "Meet Joe Biden's New Son In Law". 29 במאי 2012. {{cite web}}: (עזרה) "Krein, Howard - Thomas Jefferson University - Thomas Jefferson University". www.jefferson.edu. News, MedCity. howard-krein/ "Howard Krein, M.D., Ph.D." {{cite web}}: Check |url= value (עזרה) Fenton, Erin (18 באוגוסט 2020). "The truth about Ashley Biden's husband". TheList.com. {{cite web}}: (עזרה) "Howard Krein, MD, PhD". StartUp Health. "Howard Krein Is Famous As The Husband of Ashley Biden, The Daughter Of Howard Krein and Jill Biden". Married Celeb. נבדק ב-2020-10-14. "Biden anti-cancer groups could pose influence concerns". AP NEWS. 19 ביוני 2019. {{cite web}}: (עזרה) "Biden's cancer initiative could pose influence concerns". The Columbian. "Biden Son-In-Law Advises Campaign on Pandemic Response while Investing in COVID Startups". news.yahoo.com. "Biden's son-in-law advises campaign on pandemic while investing in Covid-19 startups". POLITICO. "Biden In-Law Advising Campaign While He Could Profit Off Covid Policies". The Federalist. 13 באוקטובר 2020. {{cite web}}: (עזרה)
יחסי בוסניה והרצגובינה – הודו

יחסי בוסניה והרצגובינה–הודו הם היחסים הדו-צדדיים בין הודו לבוסניה והרצגובינה. יחסי הודו ובוסניה והרצגובינה התפתחו בתחילה בשנים בהן בוסניה והרצגובינה הייתה חלק מיוגוסלביה, כאשר ג'ווהרלל נהרו יצר מערכת יחסים עם יוסיפ ברוז טיטו. היקף הסחר בין בוסניה והרצגובינה להודו מסתכם ב-50 מיליון דולר. המסחר מוגבל על ידי זמינות כספים / אשראי וקישורים בנקאיים לא מספקים. הנמל העיקרי של בוסניה הוא נמל פלוצ'ה הקרואטי, ומסבך את הלוגיסטיקה. בשנת 2006 הוקמה ועדה הקשורה לסחר משותף ולשיתוף פעולה כלכלי בין בוסניה והרצגובינה והודו. הושקעו השקעות בבוסניה והרצגובינה, תוך התמקדות בטקסטיל, חלקי חילוף לרכב, פרויקטים של תשתיות ומגזרי תרופות. תערוכה בשם 'בינתיים בהודו' נפתחה בסרייבו, במרץ 2015, המציגה נופים ותמונות מחיי היומיום בהודו. הפורום התרבותי של הודו–בוסניה הוקם על ידי שגריר בוסניה והרצגובינה בהודו במהלך הפסטיבל העולמי השישי לעיתונות 2018 לפיתוח וקידום היחסים בין שתי מדינות. אגודת הידידות בבוסניה בהודו בסרייבו פועלת לקידום קשרי תרבות בין שתי המדינות בהנהגתה של גב' דוניה מאשיץ'. שר המסחר מבוסניה והרצגובינה דן במחקר המבוסס על מודל האנרגיה המתחדשת של הודו ויישומיו בבוסניה, אשר יבחן הזדמנויות לשני הצדדים. הודו מיוצגת בבוסניה והרצגובינה באמצעות שגרירותה בבודפשט. בוסניה והרצגובינה מחזיקה בהודו שגרירות בניו דלהי. מדיה וקבצים בנושא יחסי בוסניה והרצגובינה – הודו בוויקישיתוף "Foreign Relation with Bosnia & Herzegovina". Indianembassy.hu. 23 בספטמבר 2015. אורכב מ-המקור ב-25 בספטמבר 2015. נבדק ב-23 בספטמבר 2015. {{cite news}}: (עזרה) "Bosnia, Herzegovina seek greater economic cooperation from India". Timesofindia-economictimes. "Compare". Ifitweremyhome.com. "Department of Commerce, Government of India". Commerce.nic.in. אורכב מ-המקור ב-2007-10-26. נבדק ב-2015-09-28. "'Meanwhile in India' Photo Exhibition in Bosnia-Herzegovina". IndiaTomorrow.net. נבדק ב-4 בינואר 2018. {{cite web}}: (עזרה) "Embassy of India,Hungary and Bosnia & Herzegovina : Indian Community". www.eoibudapest.gov.in. נבדק ב-2020-05-08. "Bosnia and Herzegovina seek Indian investments | Latest News & Updates at Daily News & Analysis". Dnaindia.com. נבדק ב-2015-09-28.
איגוד הבמאיות והבמאים

איגוד הבמאיות והבמאים הוא עמותה ציבורית לקידום פיתוח היצירה המקומית במדינת ישראל. האיגוד הוקם על מנת לקדם את הבמאים ולהגן על זכויותיהם, והוא מעניק שירותי דין, הטבות וייעוץ כללי לחבריו. הוא פועל לשיפור התגמול ליוצרי הקולנוע והטלוויזיה בארץ. האיגוד מונה כיום כ-500 חברים. יו"ר איגוד הבמאיות והבמאים היא לימור פנחסוב. גולת הכותרת של מאבקי האיגוד היא חקיקת חוק הקולנוע, התשנ"ט-1999, שהסדיר את השקעת המדינה בקולנוע הישראלי על כל ענפיו השונים: קרנות תמיכה בסרטים, פסטיבלי קולנוע, בתי ספר לקולנוע וכו'. פריחת הקולנוע הישראלי של השנים האחרונות היא פועל יוצא של חקיקת החוק. אולם גם לפניו ואחריו ניהל האיגוד שורה של מאבקים עקרוניים שהסתיימו בהצלחה. הפעילויות האחרונות של האיגוד כללו: משלחת רשמית של חברי איגוד לירדן, העברת תמלוגים לראשונה ל-35 במאים על שידור בערוץ ישראל 10, הכרה של פקודת מס הכנסה במיסוי רב שנתי לבמאים ותסריטאים וכמו כן החתמת 584 יוצרים לשביתה אפשרית אל מול גופי השידור בעניין התמלוגים. בעקבות מאבק שנמשך כמה שנים, הצליח האיגוד לשנות את חוק זכויות היוצרים אשר יזם משרד המשפטים. משרד המשפטים הביא להצבעה נוסח מתוקן לסעיף 35 לחוק זכות יוצרים החדש, אשר נוסח במהלך הדיונים בין משרד המשפטים ליוצרים השונים בשיתוף עו"ד אהרן נחומי ועו"ד מיכאל ספרד מחברת תל"י בו צוין: ”ביצירה שנוצרה לפי הזמנה, הבעל הראשון של זכות היוצרים בה, כולה או חלקה, הוא היוצר, אלא אם הוסכם אחרת בין המזמין והיוצר, במפורש או במשתמע”. עד סוף שנת 2010 התקיימו איגוד התסריטאים ואיגוד הבמאיות והבמאים כגוף משותף, איגודי הבמאים והתסריטאים בישראל. בינואר 2011 נפרדו דרכיהם ושני האיגודים יצאו לדרך חדשה. אתר האינטרנט הרשמי של איגוד הבמאיות והבמאים אודות האיגודים - היסטוריה והישגים איגוד הבמאיות והבמאים, באתר "גיידסטאר ישראל" מרב יודילוביץ', תחילתה של ידידות מופלאה, באתר ynet, 26 ביוני 2006 הישג ליוצרים: מס הכנסה יכיר במיסוי רב שנתי לבמאים ותסריטאים, באתר איגוד התסריטאים, 31 במאי 2015
מפלי מריה כריסטינה

מפל מריה כריסטינה (באנגלית: Maria Cristina Falls) הוא מפל מים המקבל את מימיו מנהר אגוס (אנ') באזור צפון מינדנאו, בפיליפינים. לפעמים המקום נקרא "מפל התאומים" שכן הזרימה על סף המפל מופרדת על ידי סלע. המפל הוא נקודת ציון בעיר איליגן סיטי (אנ'), המכונה גם עיר המפלים המלכותיים, בגלל נוכחותם של יותר מ -20 מפלים בעיר. המפל ממוקם במרחק 9.3 ק"מ מדרום-מערב לעיר. אזור הידוע בטבע הפראי והטבעי שלו. גובה המפל 98 מטרים הוא המקור העיקרי של החשמל לתעשיות בעיר, מאחר שהוקמה במקום תחנת כוח הידרואלקטרית הנקראת אגוס VI. תחנת הכוח ההידרואלקטרית אגוס VI שהוקמה במפלי מריה כריסטינה, היא אחת מתחנות הכוח המופעלות על ידי נהר אגוס. לתחנת הכוח יכולת פוטנציאלית לייצור 200 מגה-וואט חשמל המיוצר על ידי זרם מי הנהר של כ-130 קוב לשנייה. תחנת הכוח ההידרואלקטרית אגוס VI מופעלת ומפוקחת על ידי תאגיד הכוח הלאומי הפיליפיני החל ב-31 במאי 1953. במסגרת תוכנית הפיתוח של אזור מינדנאו, שיצאה לפועל על ידי הנשיאה הפיליפינית ה-14 (שרתה 2001–2010) גלוריה מקפגל ארויו. תחנת הכוח ההידרואלקטרית אגוס VI מתוכננת לעבור שדרוג בעלות של 1.856 מיליארד פסו פיליפיני. מדיה וקבצים בנושא מפלי מריה כריסטינה בוויקישיתוף תצפית מרחפן על מפלי מריה כריסטינה, סרטון באתר יוטיוב לחוש את מפלי מריה כריסטינה מקרוב, סרטון באתר יוטיוב האתר הרשמי של ראשות העיר איליגן - מפלי מריה כריסטינה "Iligan City - The City of Waterfalls". נבדק ב-2008-04-04. Official Website of the Iligan City Government - Scenic Spots "Maria Christina Falls". World Waterfall Database. 2004. אורכב מ-המקור ב-2011-05-20. נבדק ב-2008-04-04. Rebultan, Babes J. "Super-Region projects in Normin underway" Philippine Information Agency. 2008-02-28. Retrieved on 2008-04-04.
יחסי הודו–סרביה

יחסי הודו–סרביה הם יחסי החוץ בין הרפובליקה של הודו לרפובליקת סרביה. שתי המדינות הן בעלות ברית מרכזיות והיו חברות מייסדות של ארגון המדינות הבלתי-מזדהות כאשר סרביה הייתה אז חלק מהרפובליקה הפדרלית הסוציאליסטית של יוגוסלביה. הודו הייתה אחת המדינות שתרמו להצעה להכניס מחדש את הרפובליקה הפדרלית של יוגוסלביה לאו"ם בשנת 2000. הודו תומכת בריבונות סרביה על קוסובו ואינה מכירה בעצמאותה ותומכת בהצטרפות סרביה לאיחוד האירופי. במהלך ביקורו בבלגרד בשנת 2013, הצהירה שרת המדינה לענייני חוץ ההודית פרניאט קאור כי הוא מקווה כי סרביה תמשיך לתמוך ברפורמות בגופים בינלאומיים, כולל האו"ם, ובהצעתה של הודו להיות חברה קבועה במועצת הביטחון של האומות המאוחדות. בשנת 1926 העביר רבינדרנת טאגור שתי הרצאות באוניברסיטת בלגרד. שתי המדינות פיתחו יחסי ידידות הדוקים בתקופת המלחמה הקרה, כאשר יוגוסלביה והודו ניסו לשמור על דו קיום שליו בין המדינות. יחסים קרובים במיוחד התקיימו בין נשיא יוגוסלביה יוסיפ ברוז טיטו וראש ממשלת הודו הראשון ג'ווהרלל נהרו. משנות ה-70 יש בבלגרד שני רחובות על שם מהטמה גנדי וג'ווהרלל נהרו עם פסלי חזה של שני המנהיגים שהוקמו במקום בשנות ה-90. במהלך השיטפונות בדרום מזרח אירופה בשנת 2014 הודו תרמה 100,000 דולר סיוע הומניטרי לסרביה. בשנת 2016 חיל האוויר הרוסי הודיע כי במהלך השנה הם יארגנו תרגיל צבאי משותף לסרביה, רוסיה, בלארוס, מצרים והודו. סרביה הייתה אחת המדינות שתמכו בהצעת נרנדרה מודי ליום היוגה הבינלאומי באו"ם. הודו מחזיקה בסרביה שגרירות בבלגרד. סרביה מחזיקה בהודו שגרירות בניו דלהי וקונסוליית כבוד בצ'נאי. מדיה וקבצים בנושא יחסי הודו–סרביה בוויקישיתוף "India-Serbia Bilateral relations". Embassy of India, Belgrade. אורכב מ-המקור ב-2016-05-30. נבדק ב-2016-05-16. "India-Serbia Relations" (PDF). Ministry of External Affairs of India. נבדק ב-2016-05-16. "Relations between Serbia and India extremely good – Nikolic". The InSerbia Network. נבדק ב-2016-05-16. "Serbia and India "bound by traditional friendship"". B92. נבדק ב-2016-05-16. "India-Serbia Relations" (PDF). Ministry of External Affairs of India. נבדק ב-2016-05-16. "India and Serbia and Montenegro Re-engagement: Regional and Bilateral Dimensions". Centre for Policy Research. נבדק ב-2016-05-16. "Home › India-Serbia Bilateral relations". Ministry of External Affairs of India. אורכב מ-המקור ב-2016-05-30. נבדק ב-2016-05-16. "Индија упутила 100.000 долара Србији". ИН4С. נבדק ב-2016-05-16. "Војна вежба Србије, Русије, Белорусије, Египта и Индије". Sputnik (news agency). נבדק ב-2016-05-16. "Pokret nesvrstanih još spaja Srbiju i Indiju". Danas. נבדק ב-2016-05-16.
אלכסיי מורוזוב (שחקן הוקי קרח)

אלכסיי אלכסייביץ' מורוזוב (ברוסית: Алексе́й Алексе́евич Моро́зов; נולד ב-16 בפברואר 1977, מוסקבה) הוא שחקן הוקי קרח רוסי לשעבר ששיחק בעמדת החלוץ הימני. זכה במדליית כסף במשחקים האולימפיים בשנת 1998, פעמיים זכה באליפות העולם (2008–2009) בהרכב נבחרת רוסיה בהוקי קרח, ובמדי אק בארס זכה מספר פעמים באליפות רוסיה. שימש כקפטן נבחרת רוסיה לשעבר וקפטן אק בארס. בעל תואר אמן ספורט מכובד של רוסיה (1998). מאז פרישתו ממשחק עסק בניהול ליגות ההוקי קרח הרוסיות ובפרט ליגת הנוער (MHL) וליגת הנשים (WHL). מאז פברואר 2020, משמש כנשיא ליגת ההוקי הקונטיננטלית (KHL). הוא בוגר האקדמיה להוקי קרח של קריליה סובייטוב מוסקבה. בגיל 18 בדראפט ה-NHL בשנת 1995 הוא נבחר על ידי הפיטסבורג פינגווינס בסיבוב הראשון תחת המספר 24. לאחר הדראפט המשיך מורוזוב לשחק בקריליה סובייטוב כשעשה את הופעת הבכורה שלו ב-NHL רק בעונת 1997/98. אלכסיי כבש את השער הראשון שלו ב-NHL עם החבטה הראשונה שלו בבמשחקו הראשון עבור הפינגווינס. בעונת הבכורה שלו הוא שיחק 76 משחקים בהם קלע 26 נקודות (13 + 13). הוא שיחק בפינגווינס במשך 7 עונות ברציפות, ולאחריהן בשנת 2004 בגיל 27 חזר לרוסיה וחתם על חוזה בקאזאן עם אק בארס המקומית. הוא שיחק 9 עונות באק בארס וב-13 במאי 2013, הוא חתם על חוזה לשנתיים עם צסק"א. ב-24 באוגוסט 2014 הודיע כי הוא מסיים את קריירת המשחק שלו ובשנת 2015 נבחר למנכ"ל ליגת ההוקי לנוער למשך 5 שנים. ב-14 בפברואר 2020 הוא נבחר לנשיא ליגת KHL, במקומו של דמיטרי צ'רנישנקו. הוא נשוי לאירינה (נולדה ב-02.16.1979), ולהם שתי בנים ושתי בנות: ניקיטה (נולד ב-06.09.2007), אנסטסיה (נולדה ב-08.09.2009), דיאנה (נולדה ב-30.11.2016) ודניאל (נולד ב-03/06/2018). הסנדק של ילדי מורוזוב הוא איליה קובאלצ'וק. בסרט "האח 2" (בבימויו של אלכסיי בלבנוב) אלכסיי מורוזוב מגלם את עצמו בהופעת קמע. הוא מופיע גם על גבי כרזה התלויה על הקיר בדירתו של קוסטיה גרומוב (דקה 21), יחד עם שחקני ההוקי קספראיטיס וגרומוב. בסדרה "קבוצת הנוער" (בפרק 31) אלכסיי מורוזוב מופיע בהופעת קמע בתפקיד עצמו. מדיה וקבצים בנושא אלכסיי מורוזוב בוויקישיתוף אלכסיי מורוזוב, באתר olympedia.org Морозов и Мишарин переходят в ЦСКА Морозов избран президентом КХЛ ХК «Ак Барс» поздравляет Алексея Морозова с рождением сына ХК «Ак Барс» поздравляет Алексея Морозова с рождением дочери ХК «Крылья Советов» поздравляет Алексея Морозова с рождением дочери Поздравляем Президента «Крыльев» Алексея Морозова и его супругу Ирину с Рождением сына! МОРОЗОВ ВЕРИТ В НАДЕЖДУ(ברוסית)
ולרי ביידן אוונס

ולרי ביידן אוונס (באנגלית: Valerie Biden Owens; נולדה ב-5 בנובמבר 1945) היא מורה ויועצת פוליטית אמריקאית. היא אחותו הצעירה של נשיא ארצות הברית, ג'ו ביידן. אוונס מילאה תפקיד משמעותי בכל הקמפיינים הפוליטיים של אחיה. בקמפיין הבחירות לנשיאות שנערכו ב-2020 ואף הייתה בתפקיד ייעוץ בכיר והייתה פעילה במסלול הקמפיין. אוונסן היא בתם של קתרין יוג'יניה ביידן (לבית פינגן) וג'וזף רובינט ביידן האב, ואחותו הקטנה של הפוליטיקאי ג'ו ביידן וכן של פרנק ביידן וג'ים ביידן. אביה של אוונס היה אמיד ובעל אמצעים קודם לכן בחייו, אך סבל מתהפוכות עסקיות עד שנולד בנו. במשך כמה שנים נאלצה המשפחה לחיות אצל הורי אמו. כאשר אזור סקרנטון חווה ירידה בערכו הכלכלי בשנות ה-50 של המאה ה-20, לא הצליח אביה של אוונס למצוא עבודה מספקת מבחינה כלכלית. בשנת 1953 עברה המשפחה לדירה בקליימונט שבדלאוור, שם התגוררו שנים אחדות לפני שעברו להתגורר בווילמינגטון. ג'ו ביידן האב החל להצליח יותר בעבודתו כסוחר מכוניות משומשות, וניתן היה לומר שהמשפחה השתייכה למעמד הביניים. אוונס סיימה את לימודיה באקדמיה לאורסולין בשנת 196 ולאחר מכן המשיכה ללמוד באוניברסיטת דלאוור, הא סיימה את לימודיה במקום ב-1967. לאחר הלימודים באקדמיה הייתה אוונס מורה בבית הספר לחברים בווילמינגטון, לאחר עבדותה כמורה כיהנה אוונס כסנגית נשיא בחברת ייעוץ תקשורת קרוב ל-20 שנים, בנוסף לכך אוונס לוקחת חלק פעיל בקמפיינים שמועדדים נשים לפתח ולהשתמש בכישוריהן הפוליטיים. בשנת 2017 השתתפה אוונס בכנס טד טוק שנערך בווילמינגטון, מלבד זאת אוונס היא סגנית יו"ר במרכז פן ביידן לדיפלומטיה ולמעורבות גלובלית. ב-2018 העניקה אוניברסיטת דלאוור לאוונס דוקטורט כבוד למשפטים. מדיה וקבצים בנושא ולרי ביידן אוונס בוויקישיתוף אתר האינטרנט הרשמי של ולרי ביידן אוונס (באנגלית) ולרי ביידן אוונס, ברשת החברתית אקס (טוויטר) Meet Joe Biden Sister, Vogue Magazineaccessed 11/12/2020 מייקל רובינקם, Biden's Scranton childhood left lasting impression, באתר פוקס ניוז, 27 באוגוסט 2008 (באנגלית) "University of Delaware Statement accessed 11/7/2020" (PDF). "Joe Biden's Sister Isn't Running The Campaign This Time — And It's "Damn Frustrating"". BuzzFeed News. "Valerie Biden Owens Biography". www.bidenschool.udel.edu. Parker, Ashley (1 באוקטובר 2008). "Biden Relies on His Closest Adviser, His Sister (Published 2008)". {{cite web}}: (עזרה) Saul, Stephanie (28 בפברואר 2020). "Politics, Money, Siblings: The Ties Between Joe Biden and Valerie Biden Owens". {{cite web}}: (עזרה) Owens, Valerie Biden. "The Contribution Code: Three B's That Make All the Difference". Biden Owens on Girl Poweraccessed 11/9/2020
אלכסיי מורוזוב

האם התכוונתם ל... אלכסיי מורוזוב (חייל) (אלכסיי אפולונוביץ' מורוזוב; 1883–1919) – קצין רוסי, גיבור מלחמת העולם הראשונה אלכסיי מורוזוב (כדורגלן, 1966) (אלכסיי סלאבייביץ' מורוזוב; יליד 1966) – כדורגלן עבר ומאמן כדורגל סובייטי-רוסי אלכסיי מורוזוב (שחקן הוקי קרח) (אלכסיי אלכסייביץ' מורוזוב; יליד 1977) – שחקן הוקי קרח לשעבר ועסקן ספורט רוסי אלכסיי מורוזוב (שחקן קולנוע) (אלכסיי ולנטינוביץ' מורוזוב; יליד 1979) – שחקן תיאטרון וקולנוע ויוצר סרטים רוסי אלכסיי "אלכס" מורוזוב – ישראלי שהשתתף בתוכניות מציאות, ראו היפה והחנון#עונה שנייה (2010) וגולסטאר#עונה 6 - תאילנד אלכסנדר מורוזוב (1835—1904) – צייר וחרט ז'אנר רוסי
קוטה (ראג'סטאן)

קוטה (בהינדי: कोटा) היא עיר הממוקמת בדרום מזרח מדינת ראג'סטאן שבצפון הודו. העיר ממוקמת כ-240 קילומטרים דרומית לבירת המדינה ג'איפור, על גדות נהר צ'מאל. על פי נתוני מפקד האוכלוסין של 2011 חיו בעיר מעט מעל מיליון תושבים, מה שהופך אותה לעיר ה-46 בגודלה בהודו. הטמפרטורה בקוטה נותרת גבוהה יחסית לאורך כל השנה. עונת הקיץ ארוכה, חמה ויבשה ומתחילה מסוף מרץ ונמשכת עד סוף יוני. הטמפרטורות הממוצעות בחודשים מאי ויוני היא מעל 40 מעלות צלזיוס, ומגיעה לעיתים אף קרוב ל-45 מעלות צלזיוס. עונת המונסונים מגיעה לאחר מכן והיא מאופיינת בטמפרטורות נמוכות יחסית, אך גם בלחות גבוהה יותר וגשמים סוערים תכופים. המונסונים שוככים באוקטובר ובעקבות כך והטמפרטורה עולה שוב. עונת החורף קצרה ומתונה והיא מתחילה בסוף נובמבר ונמשכת עד סוף פברואר. הטמפרטורה הממוצעת בעונת החורף נעה בין 26.7 מעלות צלזיוס ל־12 מעלות צלזיוס. עונת החורף עשויה להיות העונה המוצלחת ביותר לבקר בקוטה בשל החום הכבד שמאפיין את עונת הקיץ. קוטה, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
קונאן (עיר)

קונאן (ביפנית: 江南市) היא עיר הממוקמת במחוז אאיצ'י, יפן. קונאן הייתה ממוקמת במחוז אואורי העתיק, אשר נשלט על ידי שוגונות טוקוגאווה בתקופת אדו. בראשית תקופת מייג'י, לאחר הקמה של מערכת עיריות מודרנית, מקבץ של כפרים התקבץ באזור. ב-26 בנובמבר 1894, הכפרים באזור התמזגו לעיירה הוטיי וב-1 ביוני 1954, הוטיי, ושלוש העיירות הסמוכות אליה (קוצ'נו, מיאטה וקוסאי) התמזגו לעיר קונאן. העיר קונאן ממוקמת על הגדה הדרומית של נהר קיסו. העיר ממוקמת כ-20 קילומטרים ממטרופולין נגויה. קונאן היא מרכז סחר והשקעה של מספר חברות יפניות גדולות, דוגמת טויוטה ומיצובישי. בעיר פועלים עשרה בתי ספר יסודיים ציבוריים וחמישה בתי ספר תיכוניים ציבוריים. בעיר קיימות גם חטיבת ביניים פרטית אחת ובית ספר תיכון פרטי אחד. בנוסף, בעיר פועלת מכללה אקדמאית אחת, "אאיצ'י". מדיה וקבצים בנושא קונאן בוויקישיתוף אתר האינטרנט הרשמי של קונאן קונאן, ברשת החברתית פייסבוק קונאן, ברשת החברתית אקס (טוויטר) קונאן, ברשת החברתית אינסטגרם קונאן, סרטונים בערוץ היוטיוב Kōnan population statistics